Timotheus (episcopus)
Timotheus (natus Lystrae in Lycaonia, mortuus Ephesi fortasse die 22 Ianuarii 97) fuit missionarius Christianus, discipulus sociusque Pauli apostoli, deinde, ut traditur, episcopus Ephesinus. Duae epistulae Novi Testamenti ei inscribitur, Epistula I et Epistula II ad Timotheum appellatae, quae etsi in primis verbis Paulo ascriptae fortasse pseudepigraphicae sunt. In pluribus ecclesiis Christianis Timotheus sanctus habetur; Christiani orientales festum eius diem 22 Ianuarii, occidentales autem 24 vel 26 Ianuarii, celebrant.

In Bibliis 
Timotheus Actibus Apostolorum commemoratur:
Pervenit autem in Derben et Lystram. Et ecce discipulus quidam erat ibi nomine Timotheus, filius mulieris Iudaeae fidelis, patre autem Graeco; huic testimonium reddebant, qui in Lystris erant et Iconii fratres. Hunc voluit Paulus secum proficisci et assumens circumcidit eum propter Iudaeos, qui erant in illis locis; sciebant enim omnes quod pater eius Graecus esset.

Notae

Bibligraphia 
 Cross, F. L., et Livingstone, E. A., editores. "Timothy, St". In The Oxford Dictionary of the Christian Church. Oxoniae: Oxford University Press, 2005.
 Farmer, David. "Timothy". In The Oxford Dictionary of Saints. Oxoniae: Oxford University Press, 2011.

Nexus externi 

Sancti
Episcopi Ephesini
Missionarii
Nati saeculo 1
Mortui 97
Septuaginta Apostoli